Source: https://www.sthev.gr/2020/05/05/laekelearning/
Timestamp: 2020-06-06 14:10:34+00:00
Document Index: 30084386

Matched Legal Cases: ['ΑΕΔ ', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ']

Αναθεώρηση των υφιστάμενων διαδικασιών για τα εξ αποστάσεως (e- learning) προγράμματα ΛΑΕΚ 0,24% του ΟΑΕΔ - ΣΘΕΒ
Αρχική › Δραστηριότητες › Παρεμβάσεις › Αναθεώρηση των υφιστάμενων διαδικασιών για τα εξ αποστάσεως (e- learning) προγράμματα ΛΑΕΚ 0,24% του ΟΑΕΔ
Αναθεώρηση των υφιστάμενων διαδικασιών για τα εξ αποστάσεως (e- learning) προγράμματα ΛΑΕΚ 0,24% του ΟΑΕΔ
Μάιος 5, 2020 163 Views Share on
Με επιστολή προς τον Διοικητή ΟΑΕΔ κ. Σπυρίδωνα Πρωτοψάλτη, ο Σύνδεσμος Θεσσαλικών Επιχειρήσεων και Βιομηχανιών επισημαίνει τα σοβαρά εμπόδια που δημιουργούνται για τα προγράμματα κατάρτισης ΛΑΕΚ 0,24% σύγχρονου e-learning βάσει προϋποθέσεων που ορίζονται και αναφέρονται εκτενώς στην παράγραφο «Κεφάλαιο 4 – Ειδικοί εκπαιδευτικοί όροι – 1. Προγράμματα e-learning» (βάση της εγκυκλίου με αρ. 5993/94/17.12.2019) .
Συγκεκριμένα αναφέρονται επιγραμματικά «2. Τα στοιχεία του συγκεκριμένου προγράμματος κατάρτισης καταχωρούνται στο Πληροφοριακό Σύστημα του ΛΑΕΚ 20 ημερολογιακές ημέρες πριν την ημερομηνία έναρξής του, σύμφωνα µε τους όρους της παρούσας απόφασης. 3. Για την έγκριση υλοποίησης e-learning προγράμματος κατάρτισης, θα πρέπει η επιχείρηση να προσκομίσει εντός της ανωτέρω προθεσμίας στην αρμόδια Υπηρεσία του ΟΑΕΔ συνοδευτική επιστολή της επιχείρησης όπου θα αναφέρονται: α. Η ηλεκτρονική δ/νση του ιστότοπου για την πρόσβαση στο e-learning πρόγραµµα, β. Κωδικό πρόσβασης στο σύστημα του e-learning, γ. Απαραίτητες οδηγίες και ενημερωτικό υλικό που θα χρησιμοποιηθούν από τον ΟΑΕΔ για τη διενέργεια και ελέγχου υλοποίησης το e-learning. Οι οδηγίες θα πρέπει να στέλνονται και ηλεκτρονικά σε μορφή Word ή PDF σαν επισυναπτόμενο αρχείο στην ηλεκτρονική διεύθυνση nstefanis@oaed.gr, δ. Υπεύθυνη δήλωση της επιχείρησης όπου θα δηλώνεται ότι οι καταρτιζόμενοι είναι εργαζόμενοι στην επιχείρηση και ότι καταβάλλεται για αυτούς η εργοδοτική εισφορά ΛΑΕΚ (0,24%) στο ΙΚΑ για το έτος 2020 και ε. Καθορισμός εργάσιμης ημέρας και ώρας επίδειξης της λειτουργικότητας της πλατφόρµας e-learning αναφορικά µε τον έλεγχο ο οποίος θα πρέπει να διενεργηθεί σε περιβάλλον εξομοίωσης του πραγματικού περιβάλλοντος κατάρτισης, μέχρι και 10 εργάσιμες ημέρες πριν από την επιθυμητή ημερομηνία έναρξης του προγράμματος.